Sergio Gondolo/Tutun
Artorn

Tutun 
Vardand da sla mia lòbia
ij geugh dël cel a son piture,
ij color frandà dzora ’l mond.
as parìo con deuit al tramont.

Së ’m deve na frisa ’d gòj,
apress d’avèj ben capì ’l cheur,
mi ’m ferm a speté la lun-a
mandand un sospir, al cel pì bel.

Adasi ’m lasso porté sle nìvole,
i vad dëscàuss drinta ’n seugn,
an silensi sensa dëstorbé gnun,
ma con j’euj velà ’d mila passion.

A sarà mach na sembia speransa,
ma da chërdje a-i é la fòrsa
d’òm ch’a san ancor travajé
për n’ideal fratern e sensa temp.
Leteratura piemontèisa
Poesìa
Sergio Gondolo